钦定古今图书集成/明伦汇编/氏族典/第300卷 > 《廖用贤尚友录》 > 臧盾
## 钦定古今图书集成/明伦汇编/氏族典/第300卷 > 《廖用贤尚友录》 > 臧盾

按《梁书臧盾传》：“盾字宣卿，东莞莒人。初为抚军行参
军，迁尚书中兵郎。盾美风姿，善举止，每趋奏，高祖甚
悦焉。入兼中书通事舍人，除安右录事参军。居丧不
出庐户，形骸枯悴，家人不复识。服阕，除丹阳尹丞，转
中书郎，迁尚书左丞，为东中郎武陵王长史，行府州
国事，领会稽郡丞。还除少府卿，领步兵校尉，迁御史”
中丞。盾性公强，居宪台甚称职。大同二年，迁中领军。
五年，出为仁威将军、吴郡太守，以疾陈解，拜光禄大
夫。七年，疾愈，复为领军将军。九年，卒，谥曰忠。